**ELEMENTI I KRITERIJI OCJENJIVANJA U NASTAVI FRANCUSKOG JEZIKA**

**Elementi ocjenjivanja:**

1. Razumijevanje

2. Govorne sposobnosti

3. Pismeno izražavanje

4. Jezične zakonitosti

**1. Razumijevanje**

**odličan:** Učenik razumije svako postavljeno pitanje kada se izgovara normalnim tempom. Razumije pročitani tekst u cjelini, kao i određene segmente tekstova(cjeline),ali i pojedinosti koje se pojavljuju u okviru obrađenog teksta.

Bez pogreške nadopunjuje riječi koje nedostaju u nepoznatom tekstu.

**vrlo dobar:** Razumije gotovo svako postavljeno pitanje ili govor koji se iznosi u normalnom tempu. Sposoban je razumjeti tekst u cjelini, ali nije sposoban razumjeti određene pojedinosti koje se pojavljuju u okviru obrađenog teksta. S manjim pogreškama nadopunjuje riječi koje nedostaju u nepoznatom tekstu.

**dobar:** Učenik razumije postavljeno pitanje ili govor u normalnom tempu, no potrebno je to isto više puta ponoviti ili možda čak pojednostaviti pitanje ili govor. Učenik ne razumije tekst u cjelini, isto tako ne razumije pojedinosti koje se pojavljuju u okviru obrađenog teksta. Čini veće pogreške kod nadopunjavanja teksta riječima. Učenik se ne snalazi u razumijevanju nepoznatog teksta- eventualno prepoznaje tek osnovni vokabular koji je usvojio u prethodnim lekcijama. Učenik tek kroz ponovljeno čitanje bolje razumije tekst ili spoznaje okvirno strukturu teksta. Razumijevanje teksta lakše iskazuje ako su u pitanju višestruki odabiri.

**dovoljan:** Učenik ima velikih poteškoća u razumijevanju postavljenog pitanja kao i razumijevanju govora. Teško razumije pitanje čak i ako mu se više puta postavi.

Učenik s velikim poteškoćama stvara razumijevanje naspram tekstu u cjelini, a ne razumije određene pojedinosti u okviru obrađenog teksta. Teško se snalazi u nadopunjavanju teksta nepoznatim pojmovima. Često ne prepoznaje već otprije obrađeni pojam i ne prepoznaje je ga kao takvog unutar teksta. Uz asistenciju učiteljice, učenik je u mogućnosti iskazati razumijevanje kada je riječ o zadatcima višestrukog odabira.

**nedovoljan:** Učenik ne razumije postavljeno pitanje, govor normalnog tempa. Ima poteškoća u razumijevanju već poznatih tekstova, a također nije sposoban razumjeti neki noviji, kraći tekst. Ne razumije pojedinosti u tekstu. Nije sposoban samostalno riješiti tekst nadopunjavanjem riječima. Često ne razumije osnovni vokabular koji se iznova javlja i u novim tekstovima.

**2. Govorne sposobnosti**

**odličan:** Učenik je sposoban aktivno upotrebljavati vlastiti vokabular u zadanim situacijama. Bez poteškoća se snalazi u odgovaranju na postavljena pitanja. Aktivno koristi naučene fraze i sve to lako primjenjuje u novim govornim situacijama

**vrlo dobar:** Učenik govori korektno, koristeći pri tome osnovni opseg zadanih riječi, uz eventualnu korekturu govora ili izgovora pojedinih pojmova. Neadekvatno upotrebljene fraze ili riječi može ispravno primijeniti u novim situacijama ukoliko ga/nju učiteljica ispravi za vrijeme govora. Uz manju asistenciju učiteljice, učenik je sposoban primijeniti određeni opseg vokabulara u novim govornim situacijama.

**dobar:**  Učenik je sposoban služiti se samo omanjim fondom riječi u govornom izražavanju.

Često upotrebljava riječi koje su sadržajno neadekvatne u određenoj govornoj situaciji. Često nije svjestan vlastitih govornih pogrešaka, već uz napomenu ili asistenciju učiteljice. Sposoban je određene česte pojmove koje krivo izgovara ispraviti i ispravno upamtiti,ali uz prethodnu napomenu učiteljice. Ne snalazi se u novim govornim situacijama. Učenik se govorno sporazumijeva tek na osnovnoj razini.

**dovoljan:** Učenik pravi veoma velike i česte pogreške za vrijeme govora. Nije sposoban samostalno izgovoriti ili usmeno formulirati odgovor ili uputiti pitanje.

Već naučene ili često korištene fraze I pojmove ne zna upotrijebiti čak I u nekim poznatim govornim situacijama. Ne raspolaže velikim fondom pojmova.

**nedovoljan:** Nije u stanju usmeno se izražavati. Nije usvojio osnovne fraze I vokabular kako bi usmeno formulirao kraću rečenicu ili odgovorio na pitanje

**3. Pismeno izražavanje**

**odličan:** Učenik je sposoban svoje misli I ideje izraziti u pismenom obliku, bez većih ortografskih pogrešaka. U pisanju diktata razumije izgovorenu riječ, piše je bez ortografskih pogrešaka. Sposoban je usvojeni vokabular primijeniti u novim ili zahtjevnijim pismenim zadatcima. Ne čini gramatičke pogreške.

**vrlo dobar:** Učenik je sposoban izraziti svoje misli I ideje u pismenom obliku, čineći pri tome manje gramatičke ili ortografske pogreške. Kod pisanja diktata čini samo manje pogreške. Novi vokabular primjenjuje u novim ili zahtjevnijim zadatcima čineći manje gramatičke I ortografske pogreške. Učenik je nakon upozorenja učiteljice svjestan pismene pogreške I često nakon toga zapisuje te pojmove u ispravnom obliku.

**dobar:** Učenik ne može bez pomoći izraziti svoje misli ili ideje., a pri tome čini znatno velike gramatičke I ortografske pogreške. Kod pisanja diktata čini često pogreške. Ponekad i često ponavljane pojmove krivo zapisuje.

**dovoljan:** Nije u sposobnosti samostalno se pismeno izražavati ili s razumijevanjem upotrebljavati omanji fond pojmova, kako bi pismeno formulirao rečenicu ili odgovor.

U pisanju diktata čini veoma puno pogrešaka( kako gramatičkih, tako ortografskih).

Učenik i nakon ispravka pismenog teksta radi iste pogreške u daljnjem pisanju diktata.

**nedovoljan:** Učenik nije sposoban pismeno se izražavati. Potrebna mu je pomoć učiteljice.

U pisanju diktata često ne razumije pojam, zbog čega čini veoma česte pogreške u ortografiji ili gramatičkoj formulaciji rečenice.

**4. Jezične zakonitosti**

**odličan:** Učenik poznaje temeljito određene jezične zakonitosti, te ih uspješno primjenjuje u praktičnom obliku(tj. rješavanju zadataka). Također je sposoban uporabiti gramatičke strukture u pismenoj i govornoj formulaciji vlastitih misli. Učenik uočava odnose među različitim gramatičkim kategorijama.

**vrlo dobar:** Učenik nema problema u razumijevanju gramatičkih zakonitosti. Kod primjene gramatičkih struktura u pismenoj ili usmenoj formulaciji čini pogreške. Sposoban je povremene pogreške osvijestiti i ispraviti ih. Uz manje pogreške povezuje različite gramatičke kategorije.

**dobar:**  Poznaje jezične zakonitosti i kategoriju, ali u pismenoj I usmenoj formulaciji radi znatne pogreške. Kad-kad ne spoznaje smisao nekih gramatičkih struktura, no lakše ih uoči uz asistenciju učiteljice. Jednostavne gramatičke strukture upotrebljava u točnom obliku.

**dovoljan:** Učenik poznaje gramatičke strukture samo na razini prepoznavanja. U gramatičkoj pismenoj i usmenoj formulaciji radi veoma česte pogreške. Nikako ne može stvoriti poveznice između različitih gramatičkih kategorija. Nije sposoban uporabiti jednostavne gramatičke strukture.

**nedovoljan:** Učenik slabo ili uopće ne razumije gramatičke zakonitosti. Ne zna kako formulirati odgovor na teorijsko pitanje ili prepoznati gramatičku strukturu I kategoriju.

Nije sposoban primijeniti gramatičke zakonitosti u pismenom ili usmenom obliku.